**Szarvasgede Község Önkormányzata**

**Képviselő-testületének**

**4. számú nyílt ülés**

**J E G Y Z Ő K Ö N Y V E**

**Készült**:Szarvasgede Község Önkormányzata Képviselő-testületének 2024. február 15-én

megtartott nyilvános testületi üléséről.

**N a p i r e n d**:

1../ Javaslat Szarvasgede Község Önkormányzata Képviselő-testületének az Önkormányzat

2024. évi költségvetéséről szóló önkormányzati rendelete elfogadására

**Előterjesztő:** Kovács Ottó Béla polgármester *1/2024.(II.16.) rendelet*

2./ Javaslat Szarvasgede Község Önkormányzata Képviselő-testületének az egészségügyi

alapellátásról és körzeteinek kialakításáról szóló önkormányzati rendelete módosítására

**Előterjesztő:** Kovács Ottó Béla polgármester *2/2024.(II.16.) rendelet*

3./ Javaslat Szarvasgede Község Önkormányzata Képviselő-testületének a településkép

védelméről szóló önkormányzati rendelete módosítására *10/2024.(II.15.) határozat*

**Előterjesztő:** Kovács Ottó Béla polgármester

4./ Javaslat a közösségi színtér 2024. évi szolgáltatási terve elfogadására

**Előterjesztő:** Kovács Ottó Béla polgármester *11/2024.(II.15.) határozat*

5./ Egyebek

**Szarvasgede Község Önkormányzata**

**Képviselő-testületének**

**4. számú nyílt ülés**

**J E G Y Z Ő K Ö N Y V E**

**Készült**:Szarvasgede Község Önkormányzata Képviselő-testületének 2024. február 15-én

megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:**Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1../ Javaslat Szarvasgede Község Önkormányzata Képviselő-testületének az Önkormányzat

2024. évi költségvetéséről szóló önkormányzati rendelete elfogadására

2./ Javaslat Szarvasgede Község Önkormányzata Képviselő-testületének az egészségügyi

alapellátásról és körzeteinek kialakításáról szóló önkormányzati rendelete módosítására

3./ Javaslat Szarvasgede Község Önkormányzata Képviselő-testületének a településkép

védelméről szóló önkormányzati rendelete módosítására

4./ Javaslat a közösségi színtér 2024. évi szolgáltatási terve elfogadására

5./ Egyebek

**I. NAPIREND:**

**Javaslat Szarvasgede Község Önkormányzata Képviselő-testületének az Önkormányzat**

**2024. évi költségvetéséről szóló önkormányzati rendelete elfogadására**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: Köszönöm Jegyző Asszonynak és a Közös Hivatal dolgozóinak a költségvetés elkészítését. Tartalékalapként 25 millió forintot tudunk biztosítani az előre betervezett feladatokhoz. Úgy gondolom, hogy felelősségteljes gazdálkodási munkát végzett az önkormányzat az elmúlt évben, a tartalékalap ennek köszönhetően lett ilyen összegű. Megkérem Jegyző Asszonyt a kapcsolódó dolgokról tájékoztassa a testületet.

**dr. Horkai-Tóth Gabriella jegyző**: Most nagyobb megcímkézett kiadást nem terveztünk a költségvetésben, mint korábbi években volt, hanem tartalékra tettük az összeget, így majd a képviselő-testület hatásköre lesz, hogy évközben mire kívánja felhasználni. A tartalékkeret nem tartalmazza a Silvestris és Szilas Kft-vel megkötött megállapodást, ugyanis még nem volt aláírt megállapodás a költségvetés készítésekor. Szépen gazdálkodtunk, a rendezvényeknél az anyagköltségeken és a vásárolt szolgáltatások költségein emeltünk a tavalyi évhez képest.

A képviselők részéről kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 5 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**1/2024.(II.16.) önkormányzati rendelete**

**az Önkormányzat 2024. évi költségvetéséről**

*(rendelet a jegyzőkönyvhöz csatolva)*

**II. NAPIREND:**

**Javaslat Szarvasgede Község Önkormányzata Képviselő-testületének az egészségügyi**

**alapellátásról és körzeteinek kialakításáról szóló önkormányzati rendelete módosítására**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: Megkérem Jegyző Asszonyt a rendelet-tervezet ismertetésére.

**dr. Horkai-Tóth Gabriella jegyző**: A védőnői ellátás, illetőleg a háziorvosi ügyeleti ellátás állami feladatkörbe került, így kikerül a települési önkormányzat egészségügyi alapellátás körében ellátandó feladatai közül. A hatályos rendeletünk tartalmazta az erre vonatkozó szabályokat, így hatályon kívül helyezésre kerül belőle a védőnői körzet kialakítása, hiszen már nem mi határozhatjuk meg, hogyan kell működjön, hiszen a védőnők a Szent Lázár Vármegyei Kórházhoz tartoznak, illetve az orvosi ügyelet is a Mentőszolgálat szervezésében, különböző feladatellátási helyek meghagyásával került kialakításra.

A képviselők részéről kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 5 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**2/2024.(II.16.) önkormányzati rendelete**

**az egészségügyi alapellátásról és körzeteinek kialakításáról szóló 1/2017. (I.26.) önkormányzati rendelete módosításáról**

*(rendelet a jegyzőkönyvhöz csatolva)*

**III. NAPIREND:**

**Javaslat Szarvasgede Község Önkormányzata Képviselő-testületének a településkép**

**védelméről szóló önkormányzati rendelete módosítására**

*(előterjesztés és határozati javaslat a jegyzőkönyvhöz csatolva)*

**Kovács Ottó Béla polgármester:** Megkérem Jegyző Asszonyt a rendelet-tervezet ismertetésére.

**dr. Horkai-Tóth Gabriella jegyző**: Az utcabútorok reklámhordozóként történő használatát eddig a településképi rendeletek tiltották, most az önkormányzatoknak január 31-ig kellett volna gondoskodni a rendelet adott paragrafusának hatályon kívül helyezéséről.A rendelettervezetet – elfogadását megelőzően – meg kell küldeni az állami főépítésznek véleményezés céljából. A beérkezett vélemény alapján fogjuk a képviselő-testület elé terjeszteni a rendeletmódosítást elfogadásra.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**10/2024.(II.15.) Képviselő-testületi határozat**

Szarvasgede Község Önkormányzatának Képviselő-testülete megtárgyalta „a településkép védelméről szóló 12/2018. (VI.28.) önkormányzati rendelet módosításáról szóló önkormányzati rendelet-tervezet” című napirendet, és az alábbi határozatot hozza:

Szarvasgede Község Önkormányzatának Képviselő-testülete támogatja a településkép védelméről szóló önkormányzati rendelet módosítását és az előterjesztés szerinti rendelet-tervezetét.

A Képviselő-testület megbízza a polgármestert, hogy a rendelet-tervezetet küldje meg a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/0221. (VII.15.) Korm. rendelet 70/A §-a alapján az állami főépítész részére véleményezés céljából, és a beérkezett vélemény alapján terjessze a képviselő-testület elé a rendelet elfogadását.

**Felelős:** Kovács Ottó Béla polgármester

**Határidő:** azonnal

**IV. NAPIREND:**

**Javaslat a közösségi színtér 2024. évi szolgáltatási terve elfogadására**

*(szolgáltatási terv a jegyzőkönyvhöz csatolva)*

**Kovács Ottó Béla polgármester:** Köszönöm az ezévi terv elkészítését. Javaslom a szolgáltatási terv elfogadását.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**11/2024.(II.15.) Képviselő-testületi határozat**

Szarvasgede Község Önkormányzatának Képviselő-testülete a közösségi színtér 2024. évi szolgáltatási tervét elfogadja.

**Felelős**: Kovács Ottó Béla polgármester

**Határidő:** azonnal

**Bejelentések:**

**Kovács Ottó Béla polgármester:**- A Böllér Fesztiválra meghívást kaptunk, kérek javaslatot, véleményt, hogyan gondolja a testület? A Böllérfesztivál időpontja április 20.

A képviselő-testület 4 igen, 1 nem szavazattal úgy dönt, hogy a Böllér fesztiválon részt vesz Szarvasgede Község Önkormányzata.

**Kovács Ottó Béla polgármester**: Dr. Nagypál Györgyi háziorvos jelezte, hogy szabadságon lesz február 27-ig, csak Csécsén lesz helyettes rendelés.

A képviselők részéről további kérdés, észrevétel nem hangzott el, a polgármester megköszöni arészvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző